kardosdrur/scandi-wiki huggingface dataset:
Charlie Persip

Charles "Charlie" Lawrence Persip (født 26. juli 1929 i New Jersey USA, død 23. august 2020) var en amerikansk jazztrommeslager. Han har spillet og indspillet med f.eks. Freddie Hubbard, Ron Carter, Roland Kirk, Slide Hampton, Gil Evans, men var nok mest kendt for sit engagement i trompetisten Dizzy Gillespies big band og små grupper i 1950'erne. Persips spil kom ligeledes til udtryk i hans eget big band, Superband, som blev dannet i 1980. Han var aktiv med dette band til det sidste og har indspillet fire plader i eget navn, tre med Superband, og en i lille gruppe Regi i 1961.

Diskografi 
 Dizzy Gillespie Big Band – Live in South America 1953 vol. 1, 2, 3
 Dizzy Gillespie – Birks Works
 Dizzy Gillespie – World Statesman 
 Dizzy Gillespie – Dizzy In Greece
 Dizzy Gillespie – At Newport
 Dizzy Gillespie – The Greatest Trumpet of Them All
 Dizzy Gillespie/Sonny Rollins/Sonny Stitt - Duos
 Dizzy Gillespie/Sonny Rollins/Sonny Stitt – Sunny Side Up
 Various Artists – Drumnight at Birdland 
 Gil Evans – Out of the Cool
 Lee Morgan – Sextet
 Lee Morgan – Volume Three
 Ron Carter – Where
 Lee Morgan & Hank Mobley – Peckin Time
 Roland Kirk – We Free Kings
 Bob Brookmeyer – Portrait of the Artist
 Charlie Persip and the Jazz Statesmen
 Charlie Persip and Superband – Superband
 Charlie Persip and Superband – No Dummies Allowed
 Charlie Persip and Superband – In Case You Missed It
 Charlie Persip and Supersound - Intrinsic Evolution

Eksterne kilder og henvisninger 
 Biografi

 http://www.drummerworld.com/drummers/Charli_Persip.html

Jazzmusikere fra USA
Trommeslagere fra USA
Personer fra New Jersey
Budtz Müller

Bertel Christian Budtz Müller (født 26. december 1837 i Mariager, død 30. december 1884 i København) var en dansk fotograf.

Budtz Müller var uddannet farmaceut og blev 1859 ansat på Svaneapoteket i København hos Alfred Benzon, men gjorde karriere som fotograf i København, hvor han blev en efterspurgt portrætfotograf. Han havde atelier i Bredgade (da Norgesgade) 21 og var kgl. dansk, norsk og svensk hoffotograf.

Ludvig Offenberg overtog i 1884 Budtz Müllers forretning og videreførte den nogle år i Müllers navn. Efter nogle års forløb valgte han dog at åbne sit eget atelier på Frederiksberg. En anden ansat hos Müller var Johan Thorsøe.

Forretningen blev i stedet videreført som kunsthandel og rykkede til gadens nr. 29, hvor bygningen opført i nationalromantisk stil i 1905 stadig ligger og meddeler firmaets navn hugget i granit på facaden. Bygningen er tegnet af Vilhelm Fischer.

Budtz Müller stiftede i sit testamente af 10. februar 1879 et legat, Hoffotograf Budtz-Müllers Legat, der skulle gå til understøttelse af trængende fotografer.

Kilder 
 H.R. Hiort-Lorenzen og F.P.G. Salicath, Repertorium over Legater og milde Stiftelser i Danmark, med Færøerne, Island, Grønland og de Vestindiske Øer: Stiftede før Udgangen af Aaret 1894, København: G.E.C. Gad 1899, bind 5, s. 122. Online

Eksterne links 
 Budtz Müller  på History of Photography

Legatstiftere fra Danmark
Kongelige hoffotografer fra Danmark
Danskere i 1800-tallet
Frederiksstaden
Farmaceuter fra Danmark
Filantroper fra Danmark
Personer fra Mariager
Personer i Dansk Biografisk Leksikon
Peter Mennin

Peter Mennin ( Mennini ) (17. maj 1923 i Erie, Pennsylvania – 17. juni 1983 i New York) var en amerikansk komponist. Han har skrevet 9 symfonier (hvoraf første og anden symfoni er tilbagetrukket), en klaverkoncert, en cellokoncert og flere orkesterværker. Hans bror Louis Mennini (1920-2000) var også komponist.

Mennin hører til USA's betydningsfulde komponister i det 20. århundrede, ved siden af Henry Cowell, William Schuman, Roy Harris, Walter Piston og Aaron Copland.

Udvalgte værker 

 Symfoni nr. 1 (1942) (trukket tilbage) - for orkester
 Symfoni nr. 2 (1944-1945)  (trukket tilbage) - for orkester
 Symfoni nr. 3 (1947) - for orkester
 Symfoni nr. 4 "Cyklus" (1947–1948)  - kor og orkester
 Symfoni nr. 5 (1950) - for orkester
 Symfoni nr. 6 (1953) - for orkester
 Symfoni nr. 7 "Variationssymfoni" (1963-1967)  - for orkester
 Symfoni nr. 8 (1973) - for orkester
 Symfoni nr. 9 (1981) - for orkester
 Cellokoncert (1956) - for cello og orkester
 fløjtekoncert (1983) - for fløjte og orkester
 "Moby Dick" (1952) - for orkester
 "Canzone" (1947) - for strygeorkester
 Klaverkoncert (1958) - for klaver og orkester

Kilde 
 Om Peter Mennin 

Personer fra Pennsylvania
Komponister fra USA
Simpelt flertal

Simpelt flertal er et begreb, der fastslår, at der til vedtagelse af en beslutning kræves tiltræden af flertallet af de afgivne stemmer.

Ved afstemning mellem tre eller flere valgmuligheder sondres mellem simpelt absolut flertal, hvor det kræves, at en af valgmulighederne alene modtager flertallet af de afgivne stemmer, og simpelt relativt flertal, hvor valgmuligheden med flest stemmer vedtages.

Se også 
 Kvalificeret flertal

Afstemningslære

de:Mehrheit#Einfache Mehrheit
Gustav Adolph Lembcke

Gustav Adolph Peter Lembcke (29. august 1844-18. september 1899) var en dansk pianist, violinist og komponist. Han var antagelig ikke i familie med digteren Edvard Lembcke. 

Kun 11 år gammel optrådte han som violinist i Casino, og han modtog siden violinundervisning af Valdemar Tofte. Fra 1859 var han violinist i Det Kongelige Kapel, fra 1868 med fast ansættelse. I 1867 modtog han Det anckerske Legat og rejste i Tyskland og Italien for at uddanne sig som komponist. Efter hjemkomsten videreuddannede han sig som pianist med bl.a. Niels W. Gade som lærer. Han var en efterspurgt kammermusiker og blev fra 1884 ansat på Det Kongelige Teater først som repetitør og fra 1888 som korsyngemester. 

Hans musikalske arv udgøres væsentligt af en række solo- og korsange, men han skrev dog også enkelte orkesterstykker.

Musik (ikke komplet) 
 Forjættelsen (soli, kor og orkester – 1867)
 Hertug Abel (ballade for baryton og orkester – 1873)
 Vier Gesänge (klaver og sang – 1873)
 Hvorfor strax jeg Dig elsked? (tekst: Elith Reumert)
 Danmark skal staa mens Bølgerne rulle (sang, tekst: Frederik Barfod)
 Sørgemarch ved Kong Frederik den Syvendes Død Kantate ved Afsløringen af Den lille Hornblæser Fædrelandssang af Frederik Barfod (Absalon bygged Borg ved Havn – mandskor eller blæere)
 Slaget ved Isted (sang og klaver)
 Til Danmark... (sang og klaver)
 Sex Sange for en Sangstemme med Piano 
 Sving din Hammer (mandskor og orkester)
 Fem Sange (1873)
 Majsang (tekst: Elith Reumert)
 Fædrelandssang ved Vaabenbrødrenes Fest i Kjøbenhavn, Den 8de April 1888 (kor)
 Til det kgl. kjøbenhavnske Skydeselskab og danske Broderskab (kor? – 1886)
 Charita (Tarantel for tenor og klaver)
 Holder du af mig (tekst: Bjørnson)
 Rosenknoppen (tekst: H.C. Andersen)
 Vuggevise Danmarks Nød (tekst: Edvard Lembcke)
 Vort gamle land'' (tekst: E. Brasen)

Kilder 

 
 Det Kongelige Bibliotek

Komponister fra Danmark
Dirigenter fra Danmark
Danskere i 1800-tallet
Kongelige kapelmusici fra Danmark
James Krüss

James Krüss (født 31. maj 1926 på Helgoland, død 2. august 1997 på Gran Canaria) var en tysk-nordfrisisk forfatter. 

Krüss voksede op på friserøen Helgoland. Men allerde i 1941 blev familien evakueret til Thüringen og senere Saksen i Østtyskland. I de sidste krigsmåneder meldte han sig frivilligt til det tyske luftværn. Efter krigen uddannede han sig som folkeskolelærer i Lüneburg, uden nogensinde at arbejde i denne sektor. I stedet begyndte han at skrive. Allerede i 1949 udkom sin første bog Der goldene Faden (på dansk Den gyldne tråd). I 1948 grundlagte han tidskriftet Helgoland, som rettede sig mod fra øen fordrevne helgolændere. Siden 1956 skrev han blandt andet radioteater og digte for børn. Samme år udgav han børnebogen Der Leuchtturm auf den Hummerklippen (på dansk Fyrtårnet på Hummerklipperne). 1962 publicerede han sin mest kendte bog Timm Thaler. I 1968 fik han H.C. Andersen-medaljen. Han stod blandt andet i kontakt med Astrid Lindgren. 

På Helgoland er der et museum om James Krüss.

Eksterne kilder 
 
 Kalenderblatt des Deutschlandfunks zum 10. Todestag 

Romanforfattere fra Tyskland
Personer fra Nordfrisland
Børnebogsforfattere fra Tyskland
Dramatikere fra Tyskland
Publicister
Journalister fra Tyskland
Frisland
International League for Human Rights

International League for Human Rights (ILHR) er en international almennyttig menneskerettigheds-organisation, med hovedkvarter i New York, USA og repræsentation i flere lande.

ILHR mener at de er den ældste menneskerettigheds-organisation i USA.

Organisationen har sin oprindelse i Ligue Française pour la Défense de Droits de l'Homme et du Citoyen, som blev grundlagt i Frankrig, sidst i det det nittende århundrede.

Oprettelsen af orginisationen blev foretaget i New York i 1942 af europæiske flygtninge og Roger Nash Baldwin, grundlægger af American Civil Liberties Union, under navnet International League for the Rights of Man.

I 1947 ændrede organisationen navn til det nuværende, og fik konsutativ status i United Nations Economic and Social Council (ECOSOC), med ret til at vidne i denne organisation i forbindelse med brud på almene rettigheder i aktuelle hjemlande.

Organisationens formål 
At beskytte og forsvare menneskerettigheds-forkæmpere, som risikerer deres liv og lange fængselsstraffe, ved at være fortalere for civile rettigheder i deres hjemlande.

Ekstern henvisning 
 ILHR’s officielle hjemmeside

Internationale organisationer
Etableret i 1942
Pepi, Luci, Bom y otras chicas del montón

Pepi, Luci, Bom y otras chicas del montón er den første af Pedro Almodovars spillefilm fra 1980.

Plot 
Filmen foregår i Madrid og handler om punker-pigen Pepi, der bliver opsøgt af sin nabo, en politimand, der har opdaget at hun dyrker marijuana i sin vindueskarm og imod at han voldtager hende undlader at politianmelde hende. Som hævn får hun poltimandens masochistiske kone Luci til at forlade ham til fordel for en af Pepis veninder (Bom).

Medvirkende

Eksterne henvisninger 
 

Film instrueret af Pedro Almodovar
Film fra Spanien
Film fra 1980
Spansksprogede film
Asienmesterskabet i håndbold 1991 (mænd)

Asienmesterskabet i håndbold 1991 for mænd var det 6. asienmesterskab i håndbold for mandlige håndboldlandshold. Turneringen blev afviklet i Hiroshima, Japan i perioden 22. august – 1. september 1991 med deltagelse af 12 hold.

Mesterskabet blev vundet af Sydkorea for fjerde gang i træk. I finalen besejrede sydkoreanerne værtslandet Japan med 27-23. Bronzemedaljerne gik til Kina, som i bronzekampen vandt 29-17 over Qatar.

Holdene spillede endvidere om én ledig asiatisk plads i håndboldturneringen ved de olympiske lege i Barcelona i 1992 samt én ledig plads ved VM 1993 i Sverige, og vinderen Sydkorea kvalificerede sig til de to slutrunder.

Resultater

Indledende runde 

De 12 hold spillede i fire grupper med tre hold, hvorfra de to bedste hold i hver gruppe gik videre til hovedrunden. De fire hold, der sluttede på tredjepladserne spillede videre i placeringskampene om 9.- til 12.-pladsen.

Gruppe A

Gruppe B

Gruppe C

Gruppe D

Hovedrunde 

De to bedste hold fra hver indledende gruppe spillede i hovedrunden om fire pladser i semifinalerne. De otte hold var inddelt i to nye grupper med fire hold i hver. Vinderne og toerne i de to hovedrundegrupper gik videre til semifinalerne, treerne gik videre til kampen om 5.- og 6.-pladsen, mens firerne måtte tage til takke med at spille om 7.- og 8.-pladsen.

Gruppe E

Gruppe F

Placeringskampe

Kampe om 9.- til 12.-pladsen 

De fire hold, som sluttede på tredjepladserne i grupperne i den indledende runde, spillede om 9.- til 12.-pladsen.

Kampe om 5.- til 8.-pladsen 

De to hold, som sluttede på tredjepladserne i hovedrundegrupperne, spillede om 5.- og 6.-pladsen, mens holdene, der sluttede på fjerdepladserne, spillede om 7.- og 8.-pladsen.

Semifinaler, bronzekamp og finale

Kilder / eksterne henvisninger 
Asian Handball Federation 
Handball World Archive – Men Handball VII Asia Championship 1991 Hiroshima (JPN) 

1991
Håndbold i 1991
Hiroshima
Håndbold i Japan
Snowboarding under vinter-OL 2010 – Herrernes snowboard-cross

Herrernes snowboard-cross under Vinter-OL 2010 blev afholdt 15. februar 2010 ved Cypress Mountain i Vancouver, Canada. Det var kun anden gang snowboard-cross var på det olympiske program, og den forsvarenre olympiske mester, amerikaneren Seth Wescott vandt for anden gang guld i disciplinen.

Resultat

Ekstern Henvisning 
 Vinter-OL 2010: Herrernes snowboard-cross – Det fulde resultatVinter-OL 2010: Herrernes snowboard-cross – Det fulde resultat, fra http://www.vancouver2010.com/ ; hentet 15-02-2010.

Herrernes snowboard-cross
Skiskydning under vinter-OL 2010 – Kvindernes jagtstart

Kvindernes Jagtstart under Vinter-OL 2010 blev afholdt 16. februar 2010 i Whistler Olympic Park i Whistler, Canada.

Resultater 

Skiskydning under vinter-OL 2010
Min skøre familie Robinson

Min Skøre Familie Robinson (på engelsk Meet The Robinsons) er en amerikansk computer-animeret familiefilm produceret af Walt Disney Pictures. Filmen blev udgivet på DVD og Blu-ray den 23. oktober 2007 på engelsk, og den 4. december 2007 med danske, svenske, norske, islandske og finske stemmer. De danske sange er sunget af Mark Linn. Filmen blev produceret af Stephen J. Anderson (også kaldet Steve Anderson)

Eksterne henvisninger

Fodnote

Animationsfilm fra USA
Computeranimationsfilm
Familiefilm fra USA
Film fra 2007
Søværnets enheder


Denne side er en oversigt over Søværnets enheder og skal ses i forlængelse heraf.

Søværnets sejlende enheder er inddelt i 3 eskadrer og 9 divisioner.

1. Eskadre

Division 11 
 Fire inspektionsskibe af Thetis-klassen: 
F357 Thetis
F358 Triton
F359 Vædderen
F360 Hvidbjørnen.

Division 19 
 Tre inspektionsfartøjer af Knud Rasmussen-klassen: 
P570 Knud Rasmussen 
P571 Ejnar Mikkelsen  
P572 Lauge Koch

Kongeskibet 
 Kongeskibet Dannebrog (pennantnummer A540 ej påmalet).

Søopmåling 

 To søopmålingsenheder af Holm-klassen: 
A541 Birkholm
A542 Fyrholm.
 To søopmålingsbåde.
 SOM-1
 SOM-2

2. Eskadre

Division 21 
 Tre fregatter af Iver Huitfeldt-klassen: 
F361 Iver Huitfeldt
F362 Peter Willemoes 
 F363 Niels Juel.

Division 22 
 To ASW-fregatter af Absalon-klassen: 
F341 Absalon 
F342 Esbern Snare.

MCM Danmark 
 Fire fjernstyrede minerydningsdroner af MSF-klassen: 
MSF1 
MSF2 
MSF3 
MSF4.
 To fjernstyrede minerydningsdroner af Holm-klassen: 
MSD5 Hirsholm 
MSD6 Saltholm

Søværnets Dykkertjeneste 
 Et dykkerskib af Flyvefisken-klassen: 
Y311 Søløven

3. Eskadre

Division 31  
 Seks patruljefartøjer af Diana-klassen (Mk II): 
P520 Diana 
P521 Freja 
P522 Havfruen 
P523 Najaden 
P524 Nymfen  
P525 Rota

Division 32 
 To miljøskib af Supply-klassen: 
A560 Gunnar Thorson (pennantnummer ej påmalet).
A561 Gunnar Seidenfaden (pennantnummer ej påmalet).
 To miljøskib af Seatruck-klassen: 
A562 Mette-Miljø (pennantnummer ej påmalet).
A563 Marie-Miljø (pennantnummer ej påmalet).
 Et miljøskib af Miljø-klassen: 
 HDMS Miljø 101 (Y340)
 HDMS Miljø 102 (Y341)
 HDMS Miljø 103 (Y342)
 Et transportskib, Ingen Klasse
A559 Sleipner.

Division 33  
 To sejlskibe af Svanen-klassen: 
Y101 Svanen 
Y102 Thyra.
 To uddannelsefartøjer af Holm-klassen: 
A543 Ertholm 
A544 Alholm.

Øvrige sejlende enheder 
Endvidere råder Søværnet over en række enheder til særlige formål:
 Flådestation Korsør råder over Balder-klassen, disse bruges som isbrydere, stations- og bugserbåde.
 Flådestation Frederikshavn og Flådestation Korsør råder hver over henholdsvis en enhed af MRD-klassen og Arvak-klassen, MRD3 og Arvak i Frederikshavn, MRD4 og Alsin i Korsør.
 Center for Våben (VBC) på Sjællands Odde råder over kutteren Y343 Lunden.
 Arktisk Kommando over stationsfartøjet Y309 Kugsag .
 Enhederne af Absalon- og Knud Rasmussen-klasserne råder hver over henholdsvis 2 og 1 enheder af LCP-klassen.
 Søværnets frømandskorps og minørtjeneste råder over et ukendt antal enheder af ukendt type
 De fleste af Søværnets enheder råder over 1-2 gummibåde af typerne Uni-480 eller Uni-700.

Galleri

Skibe

Fartøjer

Referencer 
 

Enheder
Danmarks håndboldlandshold

Danmarks håndboldlandshold henviser til flere artikler:

Danmarks håndboldlandshold (damer)
Danmarks håndboldlandshold (herrer)
Hvideruslands Helt

Hvideruslands Helt ( ) er en hviderussisk orden. Udmærkelsen blev indstiftet 13. april 1995 af Hvideruslands Øverste Sovjet. Den som hædres med ærestitlen modtager samtidig et synligt tegn på dette. Æresbevisningen tildeles af Hvideruslands præsident. Den er Hvideruslands fornemste udmærkelse og er hidtil kun tildelt ti personer.

Æresbevisningen Hvideruslands Helt har udmærkelsen Sovjetunionens Helt som forbillede.

Insignier 
Den som hædres med titlen Hvideruslands Helt modtager samtidig et ordenstegn i form af en mangesidet femtakket stjerne ophængt i et bånd delt i rødt og grønt. Farverne i båndet er at finde i Hvideruslands flag. Ordenstegnet er direkte baseret på det som fulgte med æresbevisningen Sovjetunionens Helt.

Litteratur 
 "Belarus" i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage, 2006, s. 872.

Eksterne henvisninger 
 Звание "Герой Беларуси" и медаль Героя Беларуси , af Anatoly Nikitin.

Helt
Ordener, dekorationer og medaljer
Diplomati
Etableret i 1995
Uri Golman

Uri Golman (født 1974) er en dansk naturfotograf og forfatter, som hovedsagelig beskæftiger sig med arktisk fotografering. 

Golman blev i 2009 tildelt medlemskab af sammenslutningen International League of Conservation Phographers, som har flere af verdens bedste og mest eksklusive fotografer tilknyttet.

Bibliograf (2009) 
Uri Golman har siden 2007 publiceret to bøger om Grønland og de arktiske områder samt en enkel om Indiens natur:
 Greenland Images of Arctic Nature – Grønland – Billeder af Arktisk Natur 
 Arctic Light, 2009
 Tiger Spirit, 2010

Ekstern henvisning 
 Golman hjemmeside (engelsk) 
 Pressemeddelelse i forbindelse med optagelse i International League of Conservation Phographers 

Fotografer fra Danmark
Danskere i 2000-tallet
Dinosaurerne

Dinosaurene er en amerikansk film fra 2000, produceret af Walt Disney Pictures. Filmen kombinerer computeranimerede figurer med miljøer og baggrund i spillefilm.

Handling 

Handlingen finder sted under Kridttiden. Vi følger iguanodonen Aladar som kommer væk fra sin egen race som nyklækket kylling. Han vokser op i fred og fordragelighed blandt en lemurstamme på et lille øparadis. Han er nærmest som en bror for lemurene Zini og Suri. Aladars lykkelige liv blandt lemurene får imidlertid en brat slutning da en frygtelig meteorregn tvinger ham og resten af familien til at flygte fra øen. 

Sammen med en gruppe andre dinosaurer, begiver Aladar sig ud på en rejse efter et trygt tilholdssted. Mens de bevæger sig gennem den hårde tur bliver de forfulgt af en gruppe blodtørstige Carnotaurere. Mens de kun har vand og mad i små mængder og de onde kødædende dinosaurere lurer, formår Aladar at at tilpasse sig omstændighederne er den eneste måde at overleve på.

Danske stemmer 
 Anders W. Berthelsen – Aladar
 Axel Strøbye – Jar
 Dick Kaysø – Kron
 Iben Hjejle – Nira
 Solbjørg Højfeldt – Plio
 Rosalinde Mynster – Suri
 Thure Lindhardt – Zini
 Margrethe Koytu – Ima
 Lily Weiding – Baline
 Michael Carøe – Bruton

Øvrige stemmer 
 Julian T. Kellermann
 Anne Oppenhagen Pagh
 Annevig Schelde Ebbe
 Christian Potalivo
 Laus Høybye

Engelske originalstemmer 
 D.B. Sweeney – Aladar
 Ossie Davis – Yar
 Samuel E. Wright – Kron
 Julianna Margulies – Neera
 Alfre Woodard – Plio
 Hayden Panettiere – Suri
 Max Casella – Zini
 Della Reese – Eema
 Joan Plowright – Baylene
 Peter Siragusa – Bruton

Produktionen 
Arbejdet med filmen begyndte allerede 12 for inden i 1988: Oprindeligt havde Walon Green skrevet et manusskript som Paul Verhoeven ville instruere som en live-action film, men på grund af financieringsproblemer, blev filmen stadWalt Disneys nye spillefilm. Dinosaurerne er et resultat af almindelig digital filmfoto i kombination med computeranimerede figurer og arbejdet i Disneys afdeling for special effectes. Til trods for at handlingen i Dinosaurerne er lagt til Kridttiden – hvilket vil sige for mere end 65 millioner år siden – er filmen skabt sådan at biografgængeren får en realistisk oplevelse af denne periode. 

De mest anvendte scener i filmen er fra Canaima (Venezuela), landskaber, adskillige tepuier og Salto del Angel optræder i filmen.

Eksterne henvisninger 
 

Amerikanske film fra 2000
Film fra Disney
Dinosaurer i fiktion
International League

International League har flere betydninger:
 International League (baseball) – amerikansk baseball-liga
 International League of Conservation Phographers – international foto-smmenslutning
 International League for Human Rights – menneskerettigheds-organisation
Flügger farver

Flügger A/S, grundlagt i 1948, er en dansk virksomhed, som fremstiller og sælger maling, malerværktøj, tapet og træbeskyttelse.

Historie 
I 1890 blev en filial af J. D. Flügger, Hamburg, Tyskland, oprettet i København.
 
Efter anden verdenskrig beslaglagde den danske stat al tysk ejendom i Danmark. Dette gjaldt også J. D. Flüggers filial, der blev købt af danske interesser ved et kommisariatsalg i 1948.

Indtil 1975 havde Flügger farver kun leveret maling til professionelle malere, men nu fik private også muligheden for at købe Flügger produkter.

I dag findes der ca. 165 Flügger farver butikker i Danmark. Sammenlagt med butikkerne og forhandlerne i Sverige, Norge, Polen, Island og Kina er der cirka 530 Flügger farver butikker på verdensplan.

Eksterne henvisninger 
 
 Historisk oversigt på Flügger farvers hjemmeside 

Malingproducenter i Danmark
Danske virksomheder etableret i 1890
OMX Copenhagen Small Cap
Lemurer

Lemurer (latin: Lemuroidea), også kaldet makier, er primater i gruppen halvaber, der er endemiske for Madagaskar og nogle nærliggende øer. De lever i træer og er natdyr med veludviklet lugtesans. Der findes mellem 50 og 100 forskellige arter af lemurer, men antallet af arter er omdiskuteret, ligesom deres klassifikation. Nogle eksperter foretrækker at placere de fleste lemurer i den taksonomiske infraorden Lemuriformes, mens andre placerer alle nulevende halvaber i Lemuriformes med alle lemurer i overfamilien Lemuroidea og alle lorier og galagoer i overfamilien Lorisoidea.

Udseende og levevis 
Lemurer varierer i størrelse fra 30 gram for musemaki (Microcebus) til 9 kg hos indri. Indtil kort efter mennesket kom til øen for omkring 2000 år siden fandtes lemurer så store som hangorillaer. Lemurer er generelt de mest sociale af halvaberne og kommunikerer i højere grad med lugte og lyde end med visuelle signaler. De fleste æder et stort udvalg af frugter og blade, mens nogle er specialister.

Etymologi 
Navnet lemur kommer af det latinske ord for "ånder" eller "genfærd", lemures, fra romersk mytologi. Det blev først brugt om lorier af slægten Loris fra Indien og Sri Lanka på grund af disses natlige levevis og langsomme bevægelser, men bruges nu om primaterne på Madagaskar.

Truet af udryddelse 
Mange lemurarter er truet af udryddelse på grund af tab af levesteder og jagt. Selv om lokale traditioner generelt hjælper med til at beskytte lemurer og deres skove, så underminerer ulovlig skovhugst, udbredt fattigdom og politisk ustabilitet bestræbelserne på at bevare dem. På grund af disse trusler og det faldende antal lemurer betragter organisationen International Union for Conservation of Nature (IUCN) lemurer for verdens mest truede pattedyr og angav i 2013, at 90 % af alle lemur-arter står over for udryddelse i løbet af de næste 20-25 år.

Klassifikation

Familier 
Der er uenighed om, hvordan lemurer skal klassificeres, men dog enighed om, at de nulevende arter af lemurer opdeles i fem familier:
 Dværglemurer (Cheirogaleidae)
 Fingerdyr, arten aye-aye (Daubentoniidae)
 Indrier (Indriidae)
 Ægte lemurer (Lemuridae)
 Væsellemurer (Lepilemuridae)

Familiernes indbyrdes slægtskab 
I en almindeligt anvendt taksonomi indeholder infraordnen Lemuriformes alle nulevende halvaber i to overfamilier, Lemuroidea (lemurer) og Lorisoidea (lorier og galagoer). Alternativt placeres lorier og galagoer undertiden i deres egen infraorden, Lorisiformes, adskilt fra lemurer. I en tredje taksonomi er aye-ayen placeret i sin egen infraorden, Chiromyiformes, de øvrige lemurer i Lemuriformes samt lorier og galagoer i Lorisiformes.

Se også 
 Flyvende lemurer

Noter

Litteratur

Eksterne henvisninger 

 
Madagaskars fauna